Petveturaj aventuroj

Petveturaj aventuroj estas muzikalo, originale verkita en Esperanto en la jaroj 2022 kaj 2023 kiu premieris kadre de la 79-a Internacia Junulara Kongreso de TEJO, la 10-an de aŭgusto 2023 en Lignano Sabbiadoro, Italio. Ĝi estas parto de Erasmus+ projekto kaj sekvis la paŝojn de June kaj Kune. 

La muzikalo daŭrigas la rakonton de Judit, venonta volontulo de TEJO, el la muzikalo June kaj Kune. Je la fino de fikcia Internacia Junulara Kongreso, Judit petveturas al Ralovalo Festivalo kaj spertas diversajn aventurojn.

 Strukturo kaj muziko 
La muzikalo enhavas 7 kanton

La titoloj de la kantoj estas:

 Aventuroj (melodio de Mane Barė de Tele Bim-Bam)
 Kion vi faros? (melodio de tradicia litova kanto)
 Prosperi (melodio de Олені de TIK)
 Volontula vivo (melodio de Pōkarekare Ana, tradicia maoria kanto)
 En la oficejo (melodio de Tyvam Cheri, tradicia tuva kanto)
 Polemiko (melodio de  Send the Boats Away de Lynn Clark)
 Aventuroj pasis (melodio de Mane Barė de Tele Bim-Bam)

 Subvencioj 
Por la realigo Bunta Esperanto Asocio ricevis subvencion de Erasmus+ kadre de la programo KA152. Ses aliaj asocioj helpas realigi la projekton: Tutmonda Esperantista Junulara Organizo, Kataluna Esperanto-Junularo, Germana Esperanto-Junularo, Itala Esperanto-Federacio, Junulara Esperantista Franca Organizo, Pola Esperanto-Asocio kaj Litova Esperanta Junulara Organizo. TEJO anoncis, ke la subvencio ebligos pagi al 42 kontribuantoj, kiel aktoroj, dancantoj, scenejkonstruantoj kaj tiel plu. Ĝi ankaŭ kovris la realigon de alia muzikalo ludita dum la IJK 2023, La sorto gvidos vin.

 Registro 
La muzikalo estis registrita kaj la filmo premieris dum RETOSO 2023. Eblas spekti la tutan verkon en la kanalo de TEJO ĉe Jutubo. La tuta muzikalo ĉe Jutubo

 Referencoj 

 Eksteraj ligiloj 
 La tuta muzikalo en la jutuba kanalo de TEJO
 Tekstoj de ĉiuj kantoj ĉe Kantaro-Vikio

Kategorio:Muzikaloj
Kategorio:TEJO
Kategorio:Verkoj de 2023
Kategorio:Esperanto-verkoj
Kategorio:Esperanto en 2023